CHAMPHAI TOWN LAND COMMITTEE THUKHAWM,"1185/2024-2025 Champhai, 15th July 2024: Vawiin chawhma dar 11 khan Champhai Town Land Committee chu District Collector mawhphurhna la mektu Addl DC Pu K. Zorammuana hovin Champhai DC Conference Hall-ah an thukhawm. He hunah hian Champhai khawpui huam chhunga House Pass, Periodic Patta leh Land Lease dilna lut 278 te chu uluk taka ngaihtuahho a ni. Thutkhawm kaihruaitu Pu K. Zorammuana chuan kalkhawmte inlawmna thu sawiin, Champhai khawpui tan hmathlir thui tak nei chunga rorel a tul, a ti a. Champhai chu khawpui nuam a nih reng theih nan ngaituahna seng turin kalkhawmte chu a sawm a ni. Pi Lalhruaitluangi, Settlement Officer & Member Secretary, Champhai Town Land Committee chuan he hunah hian Champhai khawpui veng 16 atangin dilna 278  (House Pass 163, Periodic Patta 5, Land Lease 4 )a luh thu a tarlang a.  Land Committee-a ngaihtuah tura chhawpchhuah ram te chu Village Council, ram diltu leh a ram ri neitute nen teh thin a ni a, hei bakah hian Revenue Department-in technical checking uluk takin an nei thin a ni, a ti. Pu Lalrinzuala, Assistant Settlement Officer hnen atangin Land Committee inkaihhruaina leh hnathawh dan tur hrang hrang te ngaihthlak a ni bawk. Vawiin Champhai Town Land Committee thutkhawmah hian Champhai khawpui veng 16 atanga dilna lut 278 te zirchiana ngaihtuahho a ni a. Land Revenue & Settlement Department zirchianna leh record neihte behchhana Champhai Town Land Committee-in ngun taka dilna lutte hi a ngaihtuah hnuah dilna 271 zawk chu pawm a ni a.  Dilna dang 7 te erawh chu document thehluh kim loh  avang te, Land Committee in a pek theih chin aia zau a nih vang leh ramri tihchian a ngaih avangin ngaihtuah that tura dah an ni. Vawiin Champhai Town Land Committee thutkhawmah hian Line Department hotute, Village Council, Prominent Citizen leh Political Party aiawhte an tel a ni. Attachment Loading attachment...",Dated: 15 th Jul 24 2:50 PM,https://dipr.mizoram.gov.in/post/champhai-town-land-committee-thukhawm1721035242